
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ

ПРОТОКОЛ №5

Днес, 17.03.2020 г. от 09:00 часа , в зала „Георги Баев“, находяща се в КЦ „Морско казино“, се проведе заседание на Постоянната комисия по наука, иновации и оперативни програми.	
На заседанието на комисията присъстваха проф. д-р Сотир Сотиров – председател, проф. д-р Севдалина Турманова – зам.-председател и  членове: Георги Събев, Иво Баев, Йордан Георгиев, Тони Минасян и Виолета Илиева. 
По конкретни точки от дневния ред участие взеха: Андрей Рунчев – директор на ОП "Транспорт", Йорданка Ананиева – зам.-кмет "Образование, здравеопазване, социални дейности и младежки политики“ и Живко Димитров – директор на дирекция „Управление на общинската собственост“.
Заседанието откри и ръководи председателят на ПКНИОП – проф. д-р Сотир Сотиров. Със 7 гл. „за“, 0 гл. „против“ и 0 гл. „въздържал се“, се прие следния 

ДНЕВЕН РЕД 

1. ОбС 08-00-9860 Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас 

2. ОбС 08-00-9864 Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет – Бургас

3. ОбС 08-00-9887 Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев – общински съветници от ПП ГЕРБ и Станимир Апостолов – общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти" 

4. ОбС 08-00-9886 Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов – общински съветници от ПП ГЕРБ и Станимир Апостолов – общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

5. ОбС 08-00-9893 Докладна записка от Димитър Николов – кмет на Община Бургас, относно: Кандидатстване на Община Бургас с проектно предложение: “Прилагане на мерки за намаляване на морските отпадъци в Бургаския залив“ по процедура BGENVIRONMENT-2.003 „Малка грантова схема за мерки за намаляване на морските отпадъци“ по Резултат 2: „Система за оценка, мониторинг и управление на морските води" по програма „Опазване на околната среда и климатични промени“, финансирана от Финансовия механизъм на Европейското икономическо пространство (ФМ на ЕИП) 2014  – 2021

6. ОбС 08-00-9894 Докладна записка от Димитър Николов – кмет на Община Бургас, относно: Кандидатстване на Община Бургас с проектно предложение  по процедура чрез директно предоставяне на безвъзмездна финансова помощ  BG05M9OP001-2.029 „ИНТЕГРИРАНИ ДЕЙСТВИЯ ЗА УСТОЙЧИВО ГРАДСКО РАЗВИТИЕ“ по Оперативна програма „Развитие на човешките ресурси“ 2014-2020

7. ОбС 08-00-9869 Докладна записка от Димитър Николов – кмет на Община Бургас, относно: Проектно предложение в етап на оценка, подадено от ПФА "Странджа" по първа програма за набиране на проектни предложения по Резултат 2 - "Подобрен достъп до изкуства и култура", Програма "Културно предприемачество, наследство и сътрудничество", Финансов механизъм на Европейското икономическо пространство 

8. ОбС 08-00-9899 Докладна записка от Димитър Николов – кмет на Община Бургас, относно: Предоставяне безвъзмездно за управление недвижим имот – частна общинска собственост, представляващ масивна сграда с идентификатор 07079.618.7.1 по КК на гр. Бургас, находяща се в Приморски парк - гр. Бургас, за нуждите на Национален институт по метеорология и хидрология 
---------------------------------------------------------------------------------------
Точка 1

ОбС 08-00-9860
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 2
ОбС 08-00-9864
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет – Бургас

Андрей Рунчев – директор на ОП "Транспорт" обясни, че с докладната записка се предлага обхватът на "Синя зона" да се разшири, като бъдат обособени две нови подзони – едната в ж. к. "Възраждане" заключена в карето между бул. "Мария Луиза", ул. "Княз Борис", ул. "Гладстон" и ул. "Цариградска", а другата в ж. к. "Братя Миладинови" заключена в карето между бул. "Стефан Стамболов", ул. "Ванче Михайлов", ул. "Струга" и ул. "Одрин. Същият уточни, че за прилагане на новата уредба ще бъдат заделени средства в бюджета за издръжка на ОП „Транспорт“, в размер на около 50 000 лева, а целта е да се установи траен ред за паркиране и нормално движение на всички превозни средства в по-голям участък от града. Рунчев добави, че е предвидено да се реализират около 600 паркоместа в ж.к. "Възраждане" и малко над 800 в ж. к. "Братя Миладинови".
Георги Събев попита директора на ОП „Транспорт“ дали  разширяването на обхвата на „Синя зона“ би бил решение на проблема с паркирането, тъй като до момента по този начин  се забелязва ефект на отлагане на ситуацията, при която платеното паркиране ще бъде наложено на територията на целия град.
Андрей Рунчев отговори, че проблемът с паркирането е навсякъде и че обособяването на подзони за паркиране е мярка, която облекчава живущите на тези места. Той информира, че Община Бургас е инициирала дебат по изграждане на етажни паркинги, но в по-голямата си част гражданите отказват да подкрепят тази идея. Директорът допълни, че на местата, на които са въведени зони за контрол, ситуацията с паркирането е подобрена и по този начин се дава възможност на пешеходци, майки с колички, хора със затруднено придвижване и велосипедисти да намерят една по-добра среда, в която да се движат.
След кратки дебати и в резултат на явно гласуване по докладната записка, с 6 гл. "за", 0 гл. "против" и 1 гл. "въздържал се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------
Точка 3

ОбС 08-00-9887
Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев – общински съветници от ПП ГЕРБ и Станимир Апостолов – общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти"

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:
Подкрепя докладната записка и проекта за решение. 
---------------------------------------------------------------------------------------
Точка 4

ОбС 08-00-9886
Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов – общински съветници от ПП ГЕРБ и Станимир Апостолов – общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

Йордан Георгиев изрази мнение, че режимът за премахване на паметници и паметни плочи, отразен в Правилника, е много облекчен. Той добави, че мерките по отстраняване на монументи трябва да бъдат по-тежки като мнозинството, с което се приема такова решение следва да бъде 2/3 от общинските съветници.
Проф. д-р Сотир Сотиров каза, че решението за създаване на паметници също е с обикновено мнозинство от общинските съветници. Той добави, че за изграждане на монументи се изисква архитектурно становище, за да се уточнят всички технически детайли около поставянето им.
Иво Баев изрази мнение, че е разумно премахването на паметници да се съгласува с определена институция, тъй като може да се предизвика неоправдан дебат по отношение на отстраняването му.
 След кратки разисквания и в резултат на явно гласуване по докладната записка, с 6 гл. "за", 0 гл. "против" и 1 гл. "въздържал се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------
Точка 5

ОбС 08-00-9893
Докладна записка от Димитър Николов – кмет на Община Бургас, относно: Кандидатстване на Община Бургас с проектно предложение: “Прилагане на мерки за намаляване на морските отпадъци в Бургаския залив“ по процедура BGENVIRONMENT-2.003 „Малка грантова схема за мерки за намаляване на морските отпадъци“ по Резултат 2: „Система за оценка, мониторинг и управление на морските води" по програма „Опазване на околната среда и климатични промени“, финансирана от Финансовия механизъм на Европейското икономическо пространство (ФМ на ЕИП) 2014  – 2021

Йорданка Ананиева – зам.-кмет "Образование, здравеопазване, социални дейности и младежки политики" обясни, че целта на проекта е да се намалят количествата на морски отпадъци в Бургаския залив чрез инициативи за повишаване самосъзнанието по отношение замърсяването на морската околна среда. Тя добави, че максималният размер на финансиране за проект е 150 000 евро.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------
Точка 6

ОбС 08-00-9894
Докладна записка от Димитър Николов – кмет на Община Бургас, относно: Кандидатстване на Община Бургас с проектно предложение  по процедура чрез директно предоставяне на безвъзмездна финансова помощ  BG05M9OP001-2.029 „ИНТЕГРИРАНИ ДЕЙСТВИЯ ЗА УСТОЙЧИВО ГРАДСКО РАЗВИТИЕ“ по Оперативна програма „Развитие на човешките ресурси“ 2014-2020

Йорданка Ананиева – зам.-кмет "Образование, здравеопазване, социални дейности и младежки политики" каза, че с проектното предложение ще се подкрепи предоставянето на услуги в социалната инфраструктура, която следва да бъде изградена по проект "Изграждане на кризисен център в партерен етаж на социално жилище в зона "Д", ж. р. "Меден рудник". Тя добави, че максималният размер на безвъзмездната финансова помощ ще се определя съобразно капацитета и определения национален стандарт за предоставяне на социалните услуги в общността.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------
Точка 7

ОбС 08-00-9869
Докладна записка от Димитър Николов – кмет на Община Бургас, относно: Проектно предложение в етап на оценка, подадено от ПФА "Странджа" по първа програма за набиране на проектни предложения по Резултат 2 - "Подобрен достъп до изкуства и култура", Програма "Културно предприемачество, наследство и сътрудничество", Финансов механизъм на Европейското икономическо пространство 

Йорданка Ананиева – зам.-кмет "Образование, здравеопазване, социални дейности и младежки политики" припомни, че Общинският съвет със свое решение е одобрил възможността на ПФА "Странджа" да кандидатства по това проектно предложение. Тя добави, че с настоящата докладна записка се търси одобрението на принципала относно избрания партньор.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------
Точка 8

ОбС 08-00-9899
Докладна записка от Димитър Николов – кмет на Община Бургас, относно: Предоставяне безвъзмездно за управление недвижим имот – частна общинска собственост, представляващ масивна сграда с идентификатор 07079.618.7.1 по КК на гр. Бургас, находяща се в Приморски парк - гр. Бургас, за нуждите на Национален институт по метеорология и хидрология 

Живко Димитров – директор на дирекция "Управление на общинската собственост" представи докладната записка на членовете на Комисията.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------








ПРЕДСЕДАТЕЛ:   ………………………..
							  (ПРОФ. Д-Р СОТИР СОТИРОВ )



ПРОТОКОЛИСТ:    ………………………
			(Ренета Райкова)

